《雪后祈晴》
元代·仇远

闰正月过二月来，溧阳溪头花乱开。
浓云急雨洊雷电，不待羯鼓花奴催。
江南天气全然别，昨夜清寒今日热。
东风忽转西北风，吹作霏霏一天雪。
艳桃穠李睡海棠，颜色顿减仍减香。
燕莺羞涩未出谷，惟见野水生浑黄。
昼夜交流已登岸，丘麦畦蔬根浸烂。
州官忧水复忧民，明日祈晴泰清观。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。